als_Latn dik_Latn ron_Latn
Rebesh golash në Pejë e Skënderaj, Vëllaznimi rikthehet me fitore
Hajvalia ka fituar 5:2 kundër Feronikelit në Skënderaj, teksa Besa ndau pikët me Trepҫën ’89 në Pejë në barazimin 3:3. Vëllaznimi fitoi 2:1 kundër Drenicës, sikurse Trepҫa që mposhti Ferizajn në Mitrovicë.
Katër takimet e së dielës në xhiron e parë të Raiffeisen Superligës së Kosovës në futboll sollën plot 17 gola.
Më së shumti pati në Skënderaj, atje ku Hajvalia mposhti 5:2 Feronikelin në stadiumin Bajram Aliu transmeton express.
Fillim Gurazio (23’), Genc Hamiti (45’), Enis Zabërgja (67’, 90’) dhe Semir Zeneli shënaun golat e kësaj fitoreje të skuadrës mysafire, teksa Isa Eminhaziri (63’) dhe Behar Maliqi (80’) shënuan golat e vendasve.
Besa dhe ’89-shi ndajnë pikët
Në një ndeshje fantastike të zhvilluar në Pejë, Besa dhe Trepҫa ’89 ndanë pikët pas barazimit 3:3.
Mërgim Rexhaj (10’), Kastriot Rexha (30’) dhe Fatih Karahoda (67’) shënuan për pejanët, teksa golat e mitrovicasve u realizuan nga Argjend Mustafa (65’ dhe 85’) dhe Ibrahim Peci nga penalltia në fundin e takimit.
Ndryshe, paraprakisht ’89-shi nuk arriti të realizojë dy penallti, teksa pejanët humbën një të tillë.
Vëllaznimi rikthehet me fitore
Skuadra e Vëllaznimit i është rikthyer Raiffeisen Superligës me fitore.
Gjakovarët arritën të triumfojnë 2:1 kundër Drenicës në takimin që e zhvilluan në terren vendas.
Mevlan Zeka ishte heroi i këtij triumfit për Vëllaznimin me dy golat e tij (30’ dhe 75’), teksa Kastriot Mehmeti realizoi një gol të vonshëm për mysafirët.
Fitore minimale e Trepҫës
Në Mitrovicë, Trepҫa arriti të shënojë fitore minimale, por shumë të rëndësishmë në përballje me Ferizajn.
Mitrovicasit triumfuan 1:0 falë një eurogoli të shënuar në minutën e 49-të nga Mërgim Kërҫeli.
Ky i fundit realizoi bukur me një gjuajtje nga mëse 25 metra.
Xhiroja e parë:
Besa – Trepça ’89 3:3
Prishtina – Istogu 2:1
Feronikeli – Hajvalia 2:5
Llamkos Kosova – Drita 0:1
Vëllaznimi – Drenica 2:1
Trepça – Ferizaj 1:0
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ace_Latn als_Latn swh_Latn als_Latn slv_Latn ace_Latn